รักนะคนดี ผู้ว่าราชการจังหวัดสุราษฎร์ธานี แจกจ่ายถุงยังชีพให้แก่พี่น้องประชาชนกลุ่มเปราะบางและเด็ก
นายวิชวุทย์ จินโต ผู้ว่าราชการจังหวัดสุราษฎร์ธานี พร้อมด้วยนางอุรสา จินโต นายกเหล่ากาชาด ร่วมแจกถุงปันสุขให้แก่ประชาชนกลุ่มเปราะบางและผู้ที่ได้รับผลกระทบจากสถานการณ์การแพร่ระบาดของโรคโควิด-19 โดยมีนายมนตรา พรมสินธุ ปลัดจังหวัด นายกล้าณรงค์ ยุติธรรม หัวหน้าสำนักงานจังหวัด นายสุเชาว์ ทูโมสิก นายอำเภอพนม นายสุกิจ มีพริ้ง นายอำเภอท่าฉาง จิตอาสาพระราชทาน และอาสาสมัคร หน่วยงานที่เกี่ยวข้อง ร่วมกันแจกจ่ายถุงยังชีพให้แก่พี่น้องประชาชนกลุ่มเปราะบางและเด็กที่ได้รับผลกระทบจากสถานการณ์การแพร่ระบาดของโรคโควิด-19 ในพื้นที่จังหวัดสุราษฎร์ธานี จำนวน 800 ชุด และของเด็กๆ โดยภายในถุงยังชีพประกอบด้วย เครื่องอุปโภคบริโภค ที่เป็น ข้าวสาร ไข่ไก่ น้ำดื่ม นมและอาหารปรุงสำเร็จ เพื่อบรรเทาความเดือดร้อนแก่พี่น้องประชาชนที่ได้รับผลกระทบในสถานการณ์ดังกล่าว สำหรับสิ่งของที่พิเศษในวันนี้ ผู้ว่าราชการจังหวัดสุราษฎร์ธานี และนายกเหล่ากาชาด ได้แจกสบู่ก้อน เพื่อให้พี่น้องประชาชนตระหนักในการรักษามาตรการการป้องกันโควิด-19 ในการชำระร่างกาย หรือชำระสิ่งสกปรกที่ติดมาจากการสัมผัสในแต่ละวัน อีกทั้งเพื่อเป็นการเน้นย้ำว่าถึงแม้ปัจจุบันการรักษาโรคโควิด-19 ที่ทางกระทรวงสาธารณสุขเอาอยู่ แต่อย่านิ่งนอนใจในการดูแลสุขภาพร่างกายของตัวเอง